《储潭庙（大历三年戊申岁）》
唐代·裴谞

江水上源急如箭，潭北转急令目眩。中间十里澄漫漫，

龙蛇若目若不目。老农老圃望天语，储潭之神可致雨。

质明斋服躬往奠，牢醴丰洁精诚举。女巫纷纷堂下儛，

色似授兮意似与。云在山兮风在林，风云忽起潭更深。

气霾祠宇连江阴，朝日不复照翠岑。回溪口兮棹清流，

好风带雨送到州。吏人雨立喜再拜，神兮灵兮如献酬。

城上楼兮危架空，登四望兮暗濛濛。不知兮千万里，

惠泽愿兮与之同。我有言兮报匪徐，车骑复往礼如初。

高垣墉兮大其门，洒扫丹雘壮神居。使过庙者之加敬，

酒食货财而有馀。神兮灵，神兮灵。匪享慢，享克诚。

作者简介：裴谞（719—793）字士明，闻喜人，裴宽之子。裴婿明经及第后．初仕河南参军事，累迁京兆仓曹参军，由于虢王李巨的表荐，又调为襄、邓营田判官，他为人清明豁达，举止潇洒。 天宝十四载(755年)，安禄山攻陷东都洛阳。